b"\n_START_ARTICLE_\nJosep Sal\xc3\xb3 i Baliarda\n_START_SECTION_\nTraject\xc3\xb2ria\n_START_PARAGRAPH_\nJugava a la posici\xc3\xb3 de defensa dret. Destac\xc3\xa0 al CE Sabadell a finals de la d\xc3\xa8cada de 1920. El 1929 firm\xc3\xa0 amb el FC Barcelona quan encara tenia fitxa amb el Sabadell, essent sancionat sis mesos, i no podent debutar amb el Bar\xc3\xa7a fins a l'any seg\xc3\xbcent. Va jugar al FC Barcelona entre 1930 i 1935. Malgrat no ser mai titular indiscutible per la gran compet\xc3\xa8ncia que tenia a la defensa, va oferir un gran rendiment sempre que va jugar. La temporada 1934-35 defens\xc3\xa0 els colors del Llevant UE i la seg\xc3\xbcent del Val\xc3\xa8ncia CF. Durant la Guerra Civil espanyola jug\xc3\xa0 al Granollers SC i a continuaci\xc3\xb3 de nou al Barcelona el 1940-41. En total jug\xc3\xa0 al Bar\xc3\xa7a 75 partits i marc\xc3\xa0 dos gols. Acab\xc3\xa0 la seva carrera al Gimn\xc3\xa0stic de Tarragona, CF Badalona i UE Valls."